
PËR MIRATIMIN ME NJË SHTESË TË DEKRETIT NR.1420, DATË 20.3.1996 “PËR NËNSHKRIMIN E AKTEVE NDËRKOMBËTARE”

Në mbështetje të neneve 16 e 28 pika 19 të ligjit nr.7491, datë 29.4.1991 “Për dispozitat kryesore kushtetuese””, 

KUVENDI POPULLOR 
I REPUBLIKËS SË SHQIPËRISË

V E N D O S I

Neni 1

Miratimin me një shtesë të dekretit nr.1420, datë 20.3.1996 “Për nënshkrimin e akteve ndërkombëtare, me përmbajtjen e plotë si vijon:
"- Neni 1:
Nënshkrimi i traktateve, marrëveshjeve, protokolleve dhe akteve të tjera ndërkombëtare, në të cilat subjekte janë shteti shqiptar, Qeveria e Republikës së Shqipërisë, ministritë, institucionet qendrore, si dhe organet e pushtetit lokal, mund të bëhet vetëm pasi të jetë marrë pëlqimi i Ministrisë së Punëve të Jashtme.
- Neni 2: Çdo dispozitë që bie në kundërshtim me këtë ligj shfuqizohet.
- Neni 3: Ky dekret hyn në fuqi menjëherë."

Neni 2

Ky ligj hyn në fuqi menjëherë.

Shpallur me dekretin nr.1606, datë 17.9.1996 të Presidentit të Republikës së Shqipërisë, Sali Berisha



